Khalilou Fadiga

Khalilou Fadiga (født 30. desember 1974) er en senegalesisk tidligere landslagsspiller i fotball. Han var midtbanespiller, og spilte sist for den belgiske klubben Germinal Beerschot frem til han la opp som aktiv fotballspiller i 2008.

Fadiga startet sin karriere i den franske klubben Paris Saint-Germain, men hadde ingen suksess og ble overført til en annen klubb fra Paris, Red Star. 

Hans tredje klubb var den belgiske klubben Standard Liège. Deretter var han innom to andre belgiske klubber, Lommelse og Club Brugge. På denne tiden fikk han også sin landslagsdebut for .

I 2000 returnerte han til Frankrike, og fortsatte sin karriere i AJ Auxerre. Her ble han i tre år før han reiste til den italienske klubben Inter sommeren 2003. Han ble frigitt fra kontrakten med Inter etter et år på grunn av at han hadde problemer med å spille seg inn på laget, og at det ble oppdaget at han hadde hjerteproblemer.

Foran 2004/05 sesongen fikk han kontrakt med Bolton Wanderers etter en godkjent legetest. Før han hadde spilt en obligatorisk kamp for Bolton kollapset han under forberedelser foran en kamp i oktober 2004. Selv om leger anbefalte han til å legge opp ønsket han å fortsette karrieren. Etter en periode med hvile, og etter han hadde passert en legetest var han tilbake i spillerstallen til Bolton tidlig i 2005. 

I september 2005 skulle han være en måned på lån til Derby County som spiller i Football League Championship, men låneoppholdet ble avsluttet etter 14 dager. 

Khalilou Fadiga har spilt 30 landskamper, og scoret 3 mål for Senegal.

Karriere som spiller

Eksterne lenker 
 

Senegalesiske fotballspillere
Spillere i Fotball-VM 2002
Fotballspillere for Red Star FC
Fotballspillere for RFC Liège
Fotballspillere for Paris Saint-Germain FC
Fotballspillere for Club Brügge
Fotballspillere for AJ Auxerre
Fotballspillere for FC Internazionale Milano
Fotballspillere for Bolton Wanderers FC
Fotballspillere for Derby County FC
Fotballspillere for Coventry City FC
Fotballspillere for AA Gent
Fotballspillere for KFC Germinal Beerschot
Personer fra Paris
Personer fra Dakar
Fødsler i 1974